Robert Hardy

Timothy Sydney Robert Hardy (* 29. október 1925, Cheltenham, Spojené kráľovstvo†  3. august 2017, Londýn) bol anglický divadelný a filmový herec. U nás je známy najmä úlohou ministra mágie Corneliusa Fudgea vo filmoch o Harry Potterovi. Ďalšou postavou ktorou sa zapísal do povedomia verejnosti je veterinár Siegfied Farnon zo seriálu Všetky veľké a malé stvorenia, napísanú podľa skutočností anglickým veterinárom Jamesom Herriotom z produkcie BBC.

 Detstvo a mladosť 
Narodil v Cheltenhame, v Anglicku, ako syn Jocelyn (rodenej Dugdale) a Henryho Harrisona Hardyho. Robertov otec bol riaditeľom na Cheltenhamskej vysokej škole. Študoval na Magdalenskej akadémii, čo je súčasť Oxfordskej Univerzity. Na Oxforde študoval pod vedením profesorov C.S. Lewisa a J.R.R. Tolkiena.

 Kariéra 
Začal svoju kariéru ako klasický herec. V 1959 sa zjavil ako Sicinius spolu s hercom Laurence Olivierom v Shakespearovej hre Coriolanus. Neskôr si zahral v Shakespearovom Henrichovi V a v roku 1960 v televízii vo Veku kráľov. Následne v roku 1963 hral Coriolanusa v produkcii BBC (The Spread of the Eagle) a sira Tobyho Belcha opäť pre televíziu BBC (1980).
Kým hral Henricha V. začal sa zaujímať o stredoveké vojny. Neskôr napísal a predstavil uznávaný televízny dokument o Bitke pri Azincourte. Napísal tiež dve knihy o lukoch, lukostreľbe v kontexte s minulosťou. V tejto súvislosti sa stal tiež uznávaným znalcom a jeho názor bol požadovaný archeológmi pri konzultáciách.
V roku 1996 sa stal členom Spoločnosti starožitníkov.
Počas týchto rokov hral mnoho úloh a postáv v televízii, filmoch aj divadle. Opäť to bola britská televízia BBC pre ktorú hral vo viacerých ocenených seriáloch ako bol napríklad portrét princa Alberta (13-hodinový seriál Edward the Seventh) a mnohé ďalšie.

Asi najviac sa dostal do povedomia ako starší veterinár Siegfried Farnon v krásnom britskom seriáli Všetky veľké a malé stvorenia (1978 – 1990) (All Creatures Great and Small), natočenom podľa knihy známeho anglického spisovateľa Jamesom Herriotom z produkcie BBC. Medzitým si zahral aj rôzne iné role, napríklad aj v epizóde Inšpektora Morseho. Objavil sa tiež v seriáli Hot Metal.

Okrem týchto postáv sa mu dostalo viackrát cti a príležitosti zahrať si aj osobnosti akými boli Winston Churchil a Franklin D. Roosvelt a to vo viacerých rôznych predstaveniach. Práve za postavu  Winstona Churchila v The Wilderness Years (1981) získal cenu BAFTA.

V roku 1995 si zahral rolu vo filmovej verzii Rozum a cit (Sense and Sensibility) podľa knihy Jane Austenovej. 
Asi najznámejší je u nás ako minister mágie Cornelius Fudge vo filmovej sérii o Harrym Potterovi. Predstavil sa ako Lord Malan v Hlas jeho pána (His Master's Voice).
Svoj hlas prepožičal Robinovi Hoodovi v príbehoch pre deti. LP z rokov 60tych je považované za jedného z najlepších Robinov Hoodov. Bol tiež hlasom D'Artagnana v troch mušketieroch a Fryderyka Chopina v príbehu Chopina.

 Ocenenia 
V roku 1981 získal Rad britského impéria (CBE).

 Osobný život 
Prvýkrát sa oženil v roku 1952 s Elizabeth Foxovou, dcérou sira Lionela Foxa. manželstvo sa skončilo v roku 1956. V roku 1961 sa oženil druhýkrát so Sally Pearsonovou, dcérou herečky Gladys Cooperovou. Ani toto manželstvo nepretrvalo a skončilo sa v  roku 1986. Má 3 deti.
Jeho blízkym priateľom bol herec Richard Burton, ktorého stretol na Oxfordskej Univerzite.

Zomrel 3. augusta 2017 v Denville Hall na okraji Londýna. 

 Filmy 
 Rok  Názov Filmu  Postava 1958  Torpedo Run   Lt. Redley 1965  The Spy Who Came in from the Cold   Dick Carlton 1967  Berserk!   Supt. Brooks 1967  Ako som vyhral vojnu (How I Won the War)  British General 1971  Elizabeth R  Robert Dudley 1971  Psychomania  Chief Inspector Hesseltine 1971  10 Rillington Place   Malcolm Morris 1972  Mladý Winston (Young Winston)  Riaditeľ 1972  Demons of the Mind  Zorn 1973  Gawain and the Green Knight  Sir Bertilak 1975  Eduard Siedmy (Edward the Seventh)  Albert, Prince Consort 1985  The Shooting Party   Lord Bob Lilburn 1985  Jennyna vojna (Jenny's War)  Klein 1986  Northanger Abbey   General Tilney 1988  Paris by Night  Adam Gillvray 1994  Mary Shelley's Frankenstein   Professor Krempe 1994  Middlemarch   Mr. Brooke 1995  Rozum a cit (Sense and Sensibility)   Sir John Middleton 1996  Gulliver's Travels   1995 – 97  Castle Ghosts of the British Isles  Himself  1997  Mrs Dalloway   Sir William Bradshaw 1998  The Tichborne Claimant  Lord Rivers 1998  Ideálný manžel   Lord Caversham 2000  Desiate kráľovstvo  Chancellor Griswold 2002  The Gathering  Biskup 2002  Thunderpants  Doktor 2002  Harry Potter a Tajomná komnata  Minister mágie Cornelius Fudge 2004  Harry Potter a Väzeň z Azkabanu  Minister mágie Cornelius Fudge 2004  Making Waves  Father Parry 2005  Lassie  Sudca Murray 2005  Harry Potter a Ohnivá čaša  Minister mágie Cornelius Fudge 2007  Harry Potter a Fénixov rád  Minister mágie Cornelius Fudge 2009  Margaret   Willie Whitelaw

 Referencie 

 Externé odkazy 
 Desert Island Discs na BBC 4 – anglicky

 Zdroj 

Kategória:Anglickí divadelní herci
Kategória:Anglickí filmoví herci
Kategória:Anglickí televízni herci
Kategória:Herci zo série Harry Potter
Kategória:Držitelia ceny BAFTA
Kategória:Osobnosti z Gloucestershire